| Канфлікт у Судане (2023) |
| --- |
| Хартум (Аэрапорт • Амдурман) • Дарфур (Эль-Генейна • Ньяла • Эль-Фашыр) • Мерове • Аль-Абейд • Гуманітарны крызіс (Бежанцы) • Эвакуацыя («Сажытэр» • «Раус аус Хартум» • «Каверы») • Дэпартацыя эрытрэйцаў • Джыдская дэкларацыя |

**Аперацыя «Raus aus Khartum»** (з ням.: «прэч з Хартума») — аперацыя ўрада Германіі па эвакуацыі суайчыннікаў з Судана. Вываз нямецкіх грамадзян пачаўся на фоне сутыкненняў паміж прыхільнікамі генералаў Абдэля аль-Бурхана і Махамеда Дагала.

Перадгісторыя
-------------

Баявыя дзеянні ў Судане ўспыхнулі 15 красавіка 2023 года, спачатку ахапіўшы сталіцу, а хутка і розныя іншыя часткі краіны. Сам канфлікт стаў следствам барацьбы за ўладу, а таксама няўдалай спробы інтэграцыі Сіл аператыўнай падтрымкі ў шэрагі арміі. 

Успышка гвалту заахвоціла свет сачыць за сітуацыяй у Судане, а ўрады дзяржаў перайсці да выратавання сваіх грамадзян з «гарачай кропкі». Аднак сама эвакуацыя была абцяжарана з-за баявых дзеянняў у сталічным Хартуме, асабліва ў міжнародным аэрапорце і вакол яго. Гэта вымусіла многіх ехаць на машынах у Порт-Судан, які знаходзіцца прыкладна ў 650 км на паўночны ўсход ад Хартума, адкуль замежнікі вывазіліся па паветры альбо караблямі. Іншыя эвакуацыі праводзіліся праз наземныя пагранпераходы.

Правядзенне
-----------

Напярэдадні эвакуацыі Бундэсвер накіраваў на Блізкі Усход і ў Паўночную Афрыку некалькі самалётаў Airbus A400M Atlas  (англ.) (бел. і каля 1000 вайскоўцаў 1-й паветрана-дэсантнай брыгады  (ням.) (бел. і сіл спецыяльнага прызначэння  (ням.) (бел.. 

Вываз планаваўся 19 красавіка (першую партыю эвакуяваных павінны былі складаць 150 чалавек), але з-за баёў гэта зрабіць не ўдалося. Толькі 23 красавіка ў Судан здолелі прыбыць чатыры нямецкія самалёты. Эвакуацыя праводзілася з аэдромаў Вадзі-Саідна і Амдурман у Іарданію. Акрамя таго, праз Порт-Судан арганізаваны вываз па моры, для чаго выкарыстоўваўся карабель Bonn A 1413  (ням.) (бел.. 

25 красавіка аперацыя была завершана. Усяго здзейснена 8 рэйсаў, вывезена 740 чалавек, уключаючы 200 грамадзян ФРГ. Астатнія — прадстаўнікі 30 іншых краін, у тым ліку 90 канадцаў, 40 галандцаў і каля 30 іарданцаў.

Як паведамілі ўлады Германіі, аперацыя прайшла без здарэнняў, а суданскія ўлады былі загадзя праінфармаваны па дыпламатычных каналах аб пачатку эвакуацыі.

Зноскі
------

1. ↑  Which countries have evacuated nationals from Sudan?(англ.), *Al Jazeera* (23 красавіка 2023).
2. ↑  USA evakuieren Botschaft im Sudan, europäische Evakuierungsmissionen angelaufen (Updates: Schweden, UK) – Augen geradeaus! **(нявызн.)**. *augengeradeaus.net*. Праверана 27 красавіка 2023.
3. 1 2 3  Bundeswehr hat Deutsche aus dem Sudan evakuiert | Bundesregierung (ням.). *Die Bundesregierung informiert | Startseite*. Праверана 27 красавіка 2023.
4. ↑  Germany cancels evacuation mission in Sudan - report(англ.), *BBC* (19 красавіка 2023).
5. ↑  Germany preparing to evacuate citizens: Ministry(англ.), *Al Jazeera* (21 красавіка 2023).
6. 1 2  Bundeswehr evakuiert deutsche Staatsbürger aus dem Sudan(нявызн.). *soldat-und-technik.de* (24 красавіка 2023). Праверана 27 красавіка 2023.
7. ↑  *Amt, Auswärtiges*. Pressemitteilung des Auswärtigen Amts und des Bundesministeriums der Verteidigung zum Ende der Evakuierungsmission Sudan (ням.). *Auswärtiges Amt*. Праверана 27 красавіка 2023.